Čl. I
Všeobecné údaje

1.	 Základné údaje o účtovnej jednotke
Obchodné meno a sídlo spoločnosti:
	SIDAT s.r.o.
Strečnianska 3087/4, 851 05  Bratislava – mestská časť Petržalka	
Dátum založenia spoločnosti:
Dátum zápisu spoločnosti do OR:	27.4.2017
18.5.2017	
spoločnosť zapísaná v Obchodnom registri Okresného súdu Bratislava I, oddiel: Sro, vložka 119745/B		

2.	Informácie o počte zamestnancov
Názov položky	Bežné účtovné obdobie	Bezprostredne predchádzajúce účtovné obdobie	
Priemerný prepočítaný počet zamestnancov	0	0	
Stav zamestnancov ku dňu, ku ktorému sa zostavuje účtovná závierka, z toho:	0	0	
počet vedúcich zamestnancov	0	0	

Čl. II
Informácie o prijatých postupoch

1.	Právny dôvod na zostavenie účtovnej závierky
Táto účtovná závierka je riadna účtovná závierka za spoločnosť SIDAT s.r.o.. Bola zostavená za účtovné obdobie od 1. januára 2021 do 31. decembra 2021 podľa slovenských právnych predpisov, a to zákona o účtovníctve a postupov účtovania pre podnikateľov. 

2.	Použité účtovné zásady a účtovné metódy

a/  Účtovná jednotka uplatňuje účtovné princípy a postupy účtovania v súlade so zákonom o účtovníctve  a s postupmi účtovania pre podnikateľov, ktoré platia v Slovenskej republike. Účtovníctvo sa vedie v peňažných jednotkách meny euro. 
           
b/ Účtovná závierka za rok 2021 bola spracovaná za predpokladu nepretržitého pokračovania činnosti.          V súvislosti s vojnovým konfliktom na Ukrajine vedenie spoločnosti urobilo analýzu možných  účinkov                   a následkov na spoločnosť a dospelo k názoru, že v súčasnosti nemajú významné  nepriaznivé dopady na spoločnosť. Vedenie spoločnosti nepredpokladá významné ohrozenie predpokladu nepretržitého pokračovania      v činnosti v blízkej budúcnosti (t.j. počas nasledujúcich 12 mesiacov od dátumu zostavenia UZ).
c/ Účtovníctvo sa vedie na základe dodržania časovej a vecnej súvislosti nákladov a výnosov. Za základ sa berú všetky náklady a výnosy, ktoré sa vzťahujú na účtovné obdobie bez ohľadu na dátum ich platenia. 

d/ Pri oceňovaní majetku a záväzkov sa uplatňuje zásada opatrnosti, t. j. berú sa za základ všetky riziká, straty a zníženia hodnoty, ktoré sa týkajú majetku a záväzkov a sú známe ku dňu, ku ktorému sa zostavuje účtovná závierka.

e/ Dlhodobé a krátkodobé pohľadávky, záväzky, úvery a pôžičky. Pohľadávky a záväzky sa v súvahe vykazujú ako dlhodobé alebo krátkodobé podľa zostatkovej doby splatnosti ku dňu, ku ktorému sa zostavuje účtovná závierka. Časť dlhodobej pohľadávky a časť dlhodobého záväzku, ktorých splatnosť nie je dlhšia ako jeden rok odo dňa, ku ktorému sa zostavuje účtovná závierka, sa vykazuje v súvahe ako krátkodobá pohľadávka alebo krátkodobý záväzok.

f/ Spôsob ocenenia jednotlivých zložiek majetku a záväzkov – prvé ocenenie

Pri obstaraní majetku sa uplatňuje princíp obstarávacích cien. Ocenenie jednotlivých položiek majetku a záväzkov je takéto:
•	dlhodobý hmotný a nehmotný majetok obstaraný kúpou – obstarávacou cenou; obstarávacia cena je cena, za ktorú sa majetok obstaral, a náklady súvisiace s jeho obstaraním,
•	zásoby obstarané kúpou – obstarávacou cenou; účtovná jednotka použila spôsob B účtovania zásob obstaraných kúpou,
•	pohľadávky:
-	pri ich vzniku alebo bezodplatnom nadobudnutí – menovitou hodnotou,
-	pri odplatnom nadobudnutí (postúpení) obstarávacou cenou,

Pri pohľadávkach sa uvádza opravná položka v stĺpci korekcia, čím sa vyjadruje ich hodnota v čase účtovania a vykazovania. 
•	časové rozlíšenie na strane aktív súvahy – očakávanou menovitou hodnotou,

•	záväzky:
-	pri ich vzniku – menovitou hodnotou,
-	pri prevzatí – obstarávacou cenou,

•	rezervy – v očakávanej výške záväzku,

•	daň z príjmov splatná – podľa slovenského zákona o daniach z príjmov sa splatné dane z príjmov určujú z účtovného zisku, po úpravách o niektoré položky na daňové účely,

g/  Spôsob ocenenia jednotlivých zložiek majetku a záväzkov – nasledujúce ocenenie

Predpokladané riziká, straty a zníženia hodnoty, ktoré sa týkajú majetku a záväzkov, sa vyjadrujú prostredníctvom rezerv, opravných položiek a odpisov:
•	Rezervy – účtujú sa v očakávanej výške záväzku. Ku dňu, ku ktorému sa zostavuje účtovná závierka, sa posudzuje ich výška a odôvodnenosť. 
•	Opravné položky - k pohľadávkam po lehote splatnosti nad 1 080 dní  100 %, nad 720 dní  50 % a z pohľadávok po lehote splatnosti nad 360 dní 20 % menovitej hodnoty pohľadávky alebo jej nesplatenej časti.
•	Plán odpisov 

      Dlhodobý nehmotný a hmotný majetok sa odpisuje podľa plánu odpisov. Majetok sa začína odpisovať v mesiaci zaradenia do používania.
Priemerné životnosti podľa plánu odpisov sú:
Druh majetku	Životnosť	Metóda odpisovania	Ročná sadzba odpisov	
samostatné hnuteľné veci	4 roky	rovnomerná	25,00 % 	

              Daňové odpisy sa uplatňujú podľa Zákona o daniach z príjmov. 

Čl. III – Ostatné informácie
Udalosti, ktoré nastali po závierkovom dni (následné udalosti)
 	Celosvetová pandémia vírusu COVID-19 neovplyvnila činnosť spoločnosti v roku 2021, pričom vedenie spoločnosti aj naďalej monitoruje jej potenciálny dopad a je pripravené vyvinúť kroky k zmierneniu akýchkoľvek jej negatívnych účinkov na spoločnosť. 

Dňa 24. februára 2022 sa spoločnosť prostredníctvom informácií z masmédií dozvedela o začiatku vojenského konfliktu na Ukrajine. Už počas prvých týždňov konfliktu zaznamenáva negatívny vplyv na rast a napredovanie nielen európska, ale aj svetová ekonomika. V čase zverejnenia tejto účtovnej závierky nie je možné predpovedať mieru potenciálneho dopadu na podnikanie spoločnosti. Vedenie spoločnosti bude intenzívne pokračovať v monitorovaní situácie a podnikne kroky na zmiernenie akýchkoľvek negatívnych účinkov na spoločnosť.